**Zmluva o spolupráci**

uzatvorená podľa ust. § 269 ods.2 zák. č. 513/1991 Zb. Obchodný zákonník v znení neskorších predpisov platných v Slovenskej republike a podľa ust. zák. č. 79/2015 Z.z. o odpadoch a o zmene a doplnení niektorých zákonov v znení neskorších predpisov

**Objednávateľ**

Obchodné meno:

Sídlo:

IČO:

DIČ:

Zápis:

V mene ktorého koná:

**Splnomocnený zástupca**

Obchodné meno: **EuLC, s.r.o.**

Sídlo: Lužná 1, 851 04 Bratislava

IČO: 36 665 274

DIČ: 2022243718

Zápis: Obchodný register OS Bratislava I odd: Sro, vložka č. 41933/B

V mene ktorého koná: Mgr. Bruno Žlnay LL.M., konateľ

uzatvárajú túto zmluvu o spolupráci:

**Úvod**

1. Objednávateľ je podnikateľský subjekt zaregistrovaný a platne fungujúci podľa právnych predpisov platných v krajine svojho sídla. Objednávateľ v rámci výkonu svojej podnikateľskej činnosti dováža do SR tzv. vyhradené výrobky v zmysle ust. zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) a vzťahujú sa naňho povinnosti tzv. výrobcu vyhradeného výrobku.Objednávateľ prehlasuje, že sa na neho podľa § 27 ods. 3 zákona o odpadoch vzťahuje rozšírená zodpovednosť za plnenie vyhradených povinností.
2. Splnomocnený zástupca je podnikateľský subjekt zaregistrovaný a platne fungujúci podľa právnych predpisov platných v Slovenskej republike. Splnomocnený zástupca v rámci svojej podnikateľskej činnosti zabezpečuje pre tretie osoby plnenie povinností uložených zákonom o odpadoch v rozsahu stanovenom dojednaným zmluvným vzťahom.
3. Za účelom splnenia povinnosti uloženej v ust. § 27 ods. 18 zákona o odpadoch sa zmluvné strany dohodli na uzatvorení zmluvného vzťahu upraveného touto zmluvou.
4. Vzájomné vzťahy Objednávateľa a Splnomocneného zástupcu sú vymedzené a riadia sa predovšetkým touto zmluvou a následne ustanoveniami zákona o odpadoch a ostatnými relevantnými právnymi predpismi platnými v Slovenskej republike.

**Čl. I.**

**Predmet zmluvy**

1. Splnomocnený zástupca, za podmienok dohodnutých v tejto zmluve a zákone o odpadoch,

súhlasí s ustanovením za splnomocneného zástupcu Objednávateľa v súlade s ust. § 27 ods. 19 zákona o odpadoch.

2. Na základe ustanovenia bodu 1 tohto článku a v rozsahu stanovenom touto zmluvou vstupuje

Splnomocnený zástupca do všetkých práv a povinností Objednávateľa (ako výrobcu vyhradeného výrobku) vyplývajúcich mu zo zákona o odpadoch. Splnomocnený zástupca bude konať vo vlastnom mene a na účet Objednávateľa.

3. V nadväznosti na činnosť podľa bodu 1. tohto článku sa Splnomocnený zástupca zaväzuje

zabezpečovať pre Objednávateľa:

3.1 nahlasovanie údajov a ich zmien relevantným orgánom štátnej správy odpadového

hospodárstva;

3.2 zabezpečovanie výkazníctva organizácii zodpovednosti výrobcu s ktorou bude Objednávateľ v zmluvnom vzťahu, pokiaľ o to Objednávateľ požiada;

3.3 zabezpečovanie komunikácie Objednávateľa s relevantnými orgánmi štátnej správy

odpadového hospodárstva;

3.4 zastupovanie Objednávateľa v konaniach podľa zákona o odpadoch, pokiaľ sa tieto budú týkať práv a povinnosti výrobcu vyhradených výrobkov;

3.5 základný rozsah poradenstva týkajúci sa najmä legislatívnych zmien majúcich dopad na zákonné povinnosti Objednávateľa zhodnocovanie a recykláciu odpadov z obalov;

3.6 obstaranie možnosti právneho poradenstva prostredníctvom zmluvnej advokátskej kancelárie (ústnej konzultácie v rozsahu do 2 hodín mesačne).

4. Objednávateľ sa zaväzuje dôsledne plniť záväzky podľa tejto zmluvy a zákona o odpadoch.

**Čl. II.**

**Práva a povinnosti Objednávateľa**

1. Objednávateľ je povinný:

1.1 viesť pravdivú a úplnú evidenciu vyhradených výrobkov a/alebo obalov (obalových

materiálov resp. odpadov z obalov) podľa príslušných ustanovení zákona o odpadoch a relevantných vykonávacích predpisov;

1.2 poskytovať Splnomocnenému zástupcovi pravdivé a úplné údaje a informácie potrebné na plnenie jeho povinností a za účelom ich plnenia mu poskytovať potrebnú súčinnosť;

1.3 bezodkladne (do 8 dní od vzniku zmeny) oznámiť Splnomocnenému zástupcovi každú zmenu vo svojich identifikačných údajoch, právnom postavení či v predmete činnosti alebo vyhradených výrobkoch, alebo v druhu, zložení, množstve a vlastnostiach obalov, pokiaľ to môže mať vplyv na riadne plnenie povinností Splnomocneného zástupcu;

1.4 doložiť údaje o množstvách vyhradených výrobkov a/alebo obalov uvedených na trh v predchádzajúcom období a na vyžiadanie predložiť Splnomocnenému zástupcovi doklady preukazujúce správnosť poskytnutých údajov, a to vždy do 15 dní od doručenia písomnej žiadosti Splnomocneného zástupcu;

1.5 dôsledne plniť povinnosti ustanovené zákonom o odpadoch a ostatnými právnymi predpismi, najmä pokiaľ ich plnenie môže mať vplyv na riadne plnenie povinnosti Splnomocneného zástupcu;

1.6 umožniť Splnomocnenému zástupcovi výkon overenia správnosti poskytnutých údajov a kedykoľvek na požiadanie poskytnúť Splnomocnenému zástupcovi požadovanú súčinnosť;

1.7 mať počas celej doby platnosti tejto zmluvy uzavretý zmluvný vzťah (zmluvu o plnení vyhradených povinností) s niektorou z organizácii zodpovednosti výrobcov založenou podľa § 28 ods. 1 zákona o odpadoch a riadne si plniť zmluvné povinnosti z neho vyplývajúce;

1.8 plniť si povinnosti uložené zákonom o odpadoch a týkajúce sa všetkých vyhradených

výrobkov a/alebo obalov (obalových materiálov resp. odpadov z obalov), na ktoré sa

vzťahujú ustanovenia zákona o odpadoch kolektívne, výhradne prostredníctvom systému

združeného nakladania s vyhradeným prúdom odpadu a informovať Splnomocneného zástupcu o akýchkoľvek zmenách, ktoré nastanú v zmluvnom vzťahu s kolektívnych systémom.

1. Objednávateľ je povinný poskytovať v štvrťročných termínoch podrobné, úplné a pravdivé informácie o množstve všetkých vyhradených výrobkov, obalov a obalových materiálov, ktoré objednávateľ uviedol na trh v príslušnom štvrťroku podľa ich kategórie, druhu, materiálu a množstva v tonách, a to písomne vo výkaze, ktorého vzor tvorí prílohu č. 4 tejto zmluvy vždy najneskôr do 10 dní nasledujúceho kalendárneho štvrťroku.
2. Zmluvné strany sa dohodli, že na účely plnenia povinnosti podľa bodu 2. tohto článku, budú komunikovať prednostne elektronicky prostredníctvom portálu vytvoreného Splnomocneným zástupcom, pokiaľ Objednávateľ obdrží unikátne prístupové heslo do tohto portálu.
3. Výkazy podľa bodu 2. tohto článku opatrí objednávateľ svojimi identifikačnými údajmi a podpisom osoby, ktorú objednávateľ poveril plnením týchto povinností. Výkazy môže objednávateľ zaslať Splnomocnenému zástupcovi elektronicky na adresu: vykazy@eulc.sk alebo poštou. Elektronicky zaslaný výkaz zašle Objednávateľ následne aj poštou. Pri elektronickom zasielaní výkazov cez portál Splnomocneného zástupcu sa podpis nevyžaduje. Za správnosť a úplnosť informácii poskytnutých Objednávateľom (alebo akýmkoľvek jeho zástupcom/zamestnancom) zodpovedá výlučne a bez akéhokoľvek obmedzenia Objednávateľ.
4. Objednávateľ je pri podpise zmluvy povinný Splnomocnenému zástupcovi poskytnúť všetky údaje uvedené v  prílohe č. 3 tejto zmluvy obsahujúcej registračné údaje a tieto musia byť pravdivé a úplné ku dňu podpisu zmluvy. Objednávateľ je povinný poskytnuté údaje udržiavať platné a úplné počas celého trvania zmluvy a v prípade potreby ich aktualizovať v súlade s touto zmluvou.
5. Objednávateľ sa zaväzuje vystaviť Splnomocnenému zástupcovi splnomocnenie, ktorého znenie tvorí prílohu č. 1 tejto zmluvy a toto splnomocnenie kedykoľvek potvrdiť, pokiaľ to bude nevyhnutné resp. pokiaľ o to Splnomocnený zástupca požiada. V zmysle ust. § 27 ods. 19 zákona o odpadoch sa splnomocnenie udeľuje minimálne na dobu jedného roka.

**Čl. III.**

**Práva a povinnosti Splnomocneného zástupcu**

1. Splnomocnený zástupca sa zaväzuje plniť záväzky dohodnuté v tejto zmluve a zaväzuje sa

postupovať pri plnení tejto zmluvy s odbornou starostlivosťou.

2. Splnomocnený zástupca sa zaväzuje pri plnení povinností podľa tejto zmluvy postupovať

v záujme Objednávateľa a hájiť jeho záujmy za predpokladu, že mu Objednávateľ poskytne nevyhnutnú súčinnosť potrebnú pre riadne plnenie zmluvných povinností.

3. Zmluvné strany potvrdzujú, že Splnomocnený zástupca pracuje v rozsahu údajov, ktoré mu poskytuje Objednávateľ. Zmluvné strany berú na vedomie, že výlučne Objednávateľ je zodpovedný za úplnosť a správnosť údajov poskytovaných Splnomocnenému zástupcovi. S ohľadom na uvedené Objednávateľ vyhlasuje, že v prípade, ak na základe právoplatného rozhodnutia bude Splnomocnený zástupca zaviazaný na úhradu akejkoľvek sankcie uloženej za porušenie povinnosti Objednávateľa, ktorej dôvodnosť bude spočívať v nedodržaní povinností Objednávateľa uložených v zákone o odpadoch, zaväzuje sa Objednávateľ na prvé požiadanie a bez akéhokoľvek obmedzenia uhradiť Splnomocnenému zástupcovi vzniknutú ujmu, a to do výšky právoplatne uloženej sankcie (pokuty) a prípadných trov správneho a/alebo súdneho konania, ktoré Splnomocnenému zástupcovi vzniknú. Povinnosť podľa predchádzajúcej vety Objednávateľovi vznikne v momente doručenia výzvy na úhradu ujmy, ktorej prílohou bude právoplatné rozhodnutie a doklad preukazujúci výšku vzniknutých trov konania.

4. Splnomocnený zástupca nie je povinný vykonať zmenu žiadnych údajov, pokiaľ mu ich Objednávateľ preukázateľne neoznámi. Rovnako sa Splnomocnený zástupca nedostane do omeškania so splnením akejkoľvek povinnosti podľa tejto zmluvy, pokiaľ jej splnenie závisí od poskytnutia riadnej súčinnosti Objednávateľa v súlade s touto zmluvou.

**Čl. IV.**

**Odmena**

1. Objednávateľ sa zaväzuje zaplatiť Splnomocnenému zástupcovi za služby podľa tejto zmluvy odmenu vo výške podľa prílohy č. 2 tejto zmluvy. Výška odmeny sa určí na základe sumárnych údajov za predchádzajúci kalendárny rok a jej výška je platná počas celého kalendárneho roka, za ktorý sa platí. Odmena za prvé obdobie sa stanovuje dohodou vo výške 35 EUR (tridsaťpäť eur) na mesiac.

Odmena za príslušný mesiac sa stane splatná v 15. deň daného mesiaca, za ktorý sa platí.

1. Peňažný záväzok Objednávateľa zaplatiť Splnomocnenému zástupcovi odmenu sa považuje za splnený pripísaním uhradenej sumy v plnej výške v prospech účtu Splnomocneného zástupcu.
2. Ak sa objednávateľ dostane do omeškania so splnením svojho záväzku zaplatiť Splnomocnenému zástupcovi odmenu podľa bodu 1. tohto článku, je Splnomocnený zástupca oprávnený uplatniť voči Objednávateľovi úrok z omeškania vo výške 0,05% z dlžnej sumy za každý deň omeškania.
3. Splnomocnený zástupca nie je v čase podpisu tejto zmluvy registrovaný platca DPH. V prípade, ak sa počas trvania zmluvy Splnomocnený zástupca stane platcom DPH, k zmluvnej odmene sa uplatní DPH v platnej sadzbe. Splnomocnený zástupca sa o tejto skutočnosti zaväzuje Objednávateľa bezodkladne informovať.
4. Zmluvné strany sa dohodli, že odmena sa bude fakturovať štvrťročne. Splnomocnený zástupca po začatí plynutia príslušného štvrťroka vystaví Objednávateľovi faktúru na príslušné obdobie a túto zašle Objednávateľovi. Splatnosť faktúry bude 30 dní od dátumu jej vystavenia.
5. V prípade, že sa Objednávateľ omešká s úhradou odmeny, zašle Splnomocnený zástupca Objednávateľovi výzvu na jej úhradu. Ak odmena nebude uhradená ani v dodatočne poskytnutej lehote, nie je Splnomocnený zástupca povinný pokračovať v plnení povinností podľa tejto zmluvy až do úplného uhradenia dlžnej sumy. Súčasne vnikne Splnomocnenému zástupcovi právo od tejto zmluvy odstúpiť.

**Čl. V.**

**Trvanie a zánik zmluvy**

1. Táto zmluva sa uzatvára na dobu neurčitú.

2. Táto zmluva zanikne :

* 1. písomnou dohodou zmluvných strán,
  2. výpoveďou ktorejkoľvek zmluvnej strany doručenej druhej strane do 31.10. príslušného kalendárneho roku s tým, že zmluva zanikne k 31.12. príslušného kalendárneho roku.
  3. písomným odstúpením od tejto zmluvy jednou zo zmluvných strán z dôvodov uvedených v tejto zmluve,
  4. písomným odstúpením Splnomocneného zástupcu v prípade, ak:
     1. sa Objednávateľ bude nachádzať v úpadku,
     2. bude na Objednávateľa vyhlásený konkurz alebo povolená reštrukturalizácia,
     3. Objednávateľ bude vykonávať svoju činnosť spôsobom, ktorý bude v rozpore s jeho povinnosťami podľa tejto zmluvy,
     4. bude Splnomocnenému zástupcovi uložená sankcia podľa čl. III bod 3 tejto zmluvy,
     5. z iného dôvodu výslovne uvedeného v tejto zmluve.

e) písomným odstúpením Objednávateľa v prípade, ak:

1. sa bude Splnomocnený zástupca nachádzať v úpadku,

2. bude na Splnomocneného zástupcu vyhlásený konkurz alebo povolená

reštrukturalizácia

3. Splnomocnený zástupca bude vykonávať svoju činnosť spôsobom, ktorý bude v rozpore

s jeho povinnosťami podľa tejto zmluvy.

4. z iného dôvodu výslovne uvedeného v tejto zmluve.

f) v prípade, ak do 31.1. príslušného kalendárneho roka Objednávateľ neudelí Splnomocnenému zástupcovi splnomocnenie na ďalšie obdobie (spravidla kalendárneho roka), alebo ak Splnomocnený zástupca udelené splnomocnenie neprijme.

Odstúpením od zmluvy sa zmluva neruší od počiatku, ale až odo dňa doručenia písomného odstúpenia druhej zmluvnej strane. Odstúpenie musí mať písomnú formu,  musí byť doručené druhej zmluvnej strane a musí v ňom byť uvedený dôvod odstúpenia.

3. Zánikom zmluvy nezaniká nárok na zaplatenie odplaty vrátane príslušenstva, pokiaľ tento nárok vznikol pred zánikom zmluvy. Zánikom zmluvy nezaniká ani nárok na náhradu škody, pokiaľ dôvody, ktoré viedli k vzniku škody vznikli za trvania zmluvy.

**Čl. VI.**

**Doručovanie písomností**

* + - 1. Písomnosti sa doručujú na adresu sídla zmluvnej strany uvedenú na prvej strane tejto zmluvy alebo v prílohe tejto zmluvy obsahujúcej registračné údaje. Zmenu sídla je zmluvná strana, ktorej sa zmena týka, povinná bez zbytočného odkladu oznámiť druhej zmluvnej strane.
      2. Písomnosť sa považuje za doručenú dňom jej skutočného doručenia, alebo dňom uplynutia odbernej lehoty po jej uložení na príslušnej pošte. Ak pripadne posledný deň lehoty na sobotu, nedeľu alebo sviatok, je posledným dňom tejto lehoty najbližší nasledujúci pracovný deň.
      3. Ak adresát odmietne prijať doručovanú písomnosť, považuje sa písomnosť za doručenú dňom, kedy bolo jej prijatie odmietnuté.
      4. V prípade elektronického zasielania výkazov cez portál Splnomocneného zástupcu sa považuje výkaz za doručený v momente jeho odoslania v dohodnutej forme.

**Čl. VII.**

**Ďalšie dojednania**

1. Všetky informácie, ktoré si zmluvné strany navzájom poskytnú v súvislosti s plnením dohodnutých záväzkov podľa tejto zmluvy sa považujú za dôverné a zmluvné strany sa zaväzujú, že ich neprezradia tretej osobe a ani ich nepoužijú v rozpore s ich účelom pre svoje potreby. Za dôverné informácie sa považuje aj obsah tejto zmluvy vrátane jej príloh.

1. Zmluvné strany sa zaväzujú, že si budú poskytovať potrebnú súčinnosť pri plnení dohodnutých záväzkov a navzájom si budú oznamovať všetky okolnosti a informácie, ktoré môžu mať vplyv na plnenie podmienok dohodnutých v tejto zmluve.
2. Zmluvná strana, ktorá poruší svoju povinnosť vyplývajúcu z tejto zmluvy, je povinná nahradiť škodu spôsobenú druhej zmluvnej strane, okrem preukázania, že porušenie povinností bolo spôsobené okolnosťami vylučujúcimi zodpovednosť.
3. Povinnosť mlčanlivosti podľa bodov 1. a 2. tohto článku sa nevzťahuje na plnenie povinností uložených zákonom o odpadoch a ostatnými relevantnými právnymi predpismi.

**Čl. VIII.**

**Spoločné a záverečné ustanovenia**

1. Zmena tejto zmluvy je možná len písomnou dohodou zmluvných strán formou dodatku podpísaného oboma zmluvnými stranami.
2. Vo veciach neupravených touto zmluvou sa zmluvný vzťah spravuje príslušnými ustanoveniami zákona o odpadoch, Obchodného zákonníka a prípadne ostatných právnych predpisov Slovenskej republiky.
3. Ak niektoré ustanovenia tejto zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť a účinnosť ostatných ustanovení. Namiesto neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy.
4. V prípade ak sa po nadobudnutí účinnosti znenia tejto zmluvy ukáže potreba úpravy existujúcej prílohy, alebo vytvorenia novej prílohy tejto zmluvy, je strana, ktorá získa takúto vedomosť povinná bezodkladne druhú stranu na takúto skutočnosť upozorniť. Splnomocnený zástupca je povinný bezodkladne upraviť znenie prílohy resp. vytvoriť znenie novej prílohy a objednávateľ je povinný poskytnúť nevyhnutnú súčinnosť (ak to bude potrebné). Nové znenie vždy nahrádza staré znenie. Príloha sa stane súčasťou zmluvy jej doručením objednávateľovi. Postup podľa bodu 1. tohto článku sa neuplatní. V prípade ak je predmetom zmeny Príloha (Sadzby) a z dôvodu nárastu ceny objednávateľ nesúhlasí s jej novým znením, je v lehote 15 dní od jej doručenia oprávnený od zmluvy odstúpiť, a to s účinnosťou najskôr ku koncu štvrťroka, v ktorom došlo k zmene sadzieb.
5. Táto zmluva je vyhotovená v dvoch rovnopisoch, jeden pre každú zmluvnú stranu. Neoddeliteľnou súčasťou tejto zmluvy sú prílohy, ktoré sú takto označené a sú vypracované v súlade s touto zmluvou.
6. Zmluva nadobúda platnosť podpisom oboma stranami. Zmluva nadobúda účinnosť udelením plnej moci Objednávateľom a prijatím udelenej plnej moci Splnomocneným zástupcom.
7. Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

V Bratislave dňa:       V      , dňa

Splnomocnený zástupca: Objednávateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ––––––––––––––––––––––––-

EuLC, s.r.o.

Prílohy:

1. Splnomocnenie

2. Odmena

3. Údaje o Objednávateľovi

4. Vzory výkazov

*Príloha 1*

**Splnomocnenie**

**Splnomocniteľ:**

Obchodné meno:

Sídlo:

IČO:

DIČ:

Zápis:

V mene ktorého koná:

**týmto ako výrobca vyhradeného výrobku, v súlade s § 27 ods. 18 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“),** **udeľuje**

**splnomocnencovi**

Obchodné meno: **EuLC, s.r.o.**

Sídlo: Lužná 1, 851 04 Bratislava

IČO: 36 665 274

DIČ: 2022243718

Zápis: Obchodný register OS Bratislava I odd: Sro, vložka č. 41933/B

V mene ktorého koná: Mgr. Bruno Žlnay LL.M., konateľ

**splnomocnenie na zastupovanie splnomocniteľa pri plnení povinností uložených splnomocniteľovi zákonom o odpadoch.**

**Plnomocenstvo sa udeľuje v rozsahu práv a povinností, ktoré splnomocniteľovi vyplývajú z ustanovení zákona o odpadoch.**

Splnomocniteľ súhlasí, aby sa splnomocnenec pri výkone činností vyplývajúcich z udeleného splnomocnenia nechal (na vlastné náklady) zastúpiť treťou osobou (najmä advokátskou kanceláriou) a tejto na tento účel udelil osobitnú plnú moc.

Plnomocenstvo sa udeľuje na dobu do 31.12.2017.

V      , dňa

Splnomocniteľ:

................................................................

Splnomocnenie prijímam:

................................................................

EuLC, s.r.o.

*Príloha 2*

**Odmena**

1. Odmena za obdobie prvého kalendárneho roka: 35,- EUR mesačne
2. Odmena za obdobie nasledujúceho kalendárneho roka sa určí na základe množstiev vyhradených výrobkov a/alebo obalov (obalových materiálov resp. odpadov z obalov) uvedených Objednávateľom na trh v poslednom bezprostredne predchádzajúcom kalendárnom roku nasledovne:

od 0 ton - do 20 ton - 35 EUR mesačne

od 20,1 ton - do 100 ton - 50 EUR mesačne

od 100,1 ton – do 400 ton - 70 EUR mesačne

nad 400,1 - 200 EUR mesačne

*Poznámka:*

1. *Príloha č. 2 zohľadňuje bezplatné poradenstvo v oblasti zákona o odpadoch v rozsahu Zmluvy o spolupráci.*
2. *Príloha č. 2 nezohľadňuje bezplatné poskytovanie služieb nad rámec stanovený v Zmluve o spolupráci a v prípade poskytnutia takýchto služieb si Splnomocnený zástupca vyhradzuje právo dojednania osobitnej odmeny.*

*Príloha 3*

**Informácie o Objednávateľovi**

**1. Na trh uvádzam výrobky resp. výrobky balené v nasledovných obalových materiáloch:**

**Neobalové výrobky\*** - áno / nie

**Obalové materiály\***

Sklo - áno / nie

Plasty - áno / nie

PET - áno / nie

Papier - áno / nie

Kompozity - áno / nie

Oceľ - áno / nie

Hliník - áno / nie

Drevo - áno / nie

**Kontaktná osoba pre zasielanie výkazov a pre komunikáciu so spoločnosťou EuLC, s.r.o.:**

Titul, meno a priezvisko: ......................................

Funkcia: ......................................

Telefónne číslo: ......................................

E-mail: ......................................

**Štatutárny orgán:**

Titul, meno a priezvisko: ......................................

Funkcia: ......................................

Adresa trvalého bydliska: ......................................

Dátum narodenia: ......................................

Titul, meno a priezvisko: ......................................

Funkcia: ......................................

Adresa trvalého bydliska: ......................................

Dátum narodenia: ......................................

**Spôsob konania menom spoločnosti\*:**

samostatne / spoločne

*\*prosím označte*

*Príloha 4*

**OHLÁSENIE O OBALOCH UVEDENÝCH NA TRH V SLOVENSKEJ REPUBLIKE A  PLNENÍ MIERY ZHODNOCOVANIA A RECYKLÁCIE ODPADOV Z OBALOV**

Tabuľka 1

|  |  |  |  |  |  |  |
| --- | --- | --- | --- | --- | --- | --- |
| Rok: | Hmotnosť obalov | | | | | |
| Obalový materiál | Výroba 1)  (t) | Dovoz 1)  (t) | Vývoz 1)   (t) | Uvedené na trh 2)  (t) | Opakovane použiteľné obaly3)  (t) | Obaly naplnené nebezpečnými látkami (t) |
|
| A | B | C | D | E | F | G |
| Sklo |  |  |  |  |  |  |
| Plasty |  |  |  |  |  |  |
| Papier a lepenka |  |  |  |  |  |  |
| VKM na báze lepenky |  |  |  |  |  |  |
| Kovy |  |  |  |  |  |  |
| Drevo |  |  |  |  |  |  |
| Ostatné |  |  |  |  |  |  |
| Spolu |  |  |  |  |  |  |

Poznámky:

1) Vrátane opakovane použiteľných obalov, ktoré sú iba prvý krát použité a obalov naplnených nebezpečnými látkami; okrem opakovane použiteľných drevených paliet, ktoré sa uvedú, až keď sa stanú odpadom.

2) Vzorec pre výpočet: **E = B + C – D** (za jednotlivé písmená sa dosadia hodnoty z príslušných stĺpcov podľa jednotlivých obalových materiálov samostatne).

3) Uvedie sa hmotnosť pri prvom použití; okrem opakovane použiteľných drevených paliet, ktoré sa uvedú, až keď sa stanú odpadom.

Viacvrstvové kombinované materiály (VKM) sa zaraďujú do toho obalového materiálu, ktorý prevažuje; okrem VKM na báze lepenky, ktoré sa evidujú samostatne.

Tabuľka 2

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Základ pre povinnosť zberu, zhodnotenia a recyklácie1) (t) | Hmotnosť odpadov z obalov | | | | | | | | | Dosiahnuté percento zhodnotenia2) (%) | Dosiahnuté percento recyklácie3) (%) |
| Rok: | Zhodnotenie na území SR | | Recyklácia na území SR (t) | Zhodnotenie na území členských štátov EÚ | | Recyklácia na území členských štátov EÚ (t) | Zhodnotenie mimo územia členských štátov EÚ | | Recyklácia mimo územia členských štátov EÚ (t) |
| Obalový materiál | Energetické (t) | Iné (t) | Energetické (t) | Iné (t) | Energetické (t) | Iné (t) |
| H | I | J | K | L | M | N | O | P | R | S | T | U |
| Sklo |  |  |  |  |  |  |  |  |  |  |  |  |
| Plasty |  |  |  |  |  |  |  |  |  |  |  |  |
| Papier a lepenka |  |  |  |  |  |  |  |  |  |  |  |  |
| VKM na báze lepenky |  |  |  |  |  |  |  |  |  |  |  |  |
| Kovy |  |  |  |  |  |  |  |  |  |  |  |  |
| Drevo |  |  |  |  |  |  |  |  |  |  |  |  |
| Ostatné |  |  |  |  |  |  |  |  |  |  |  |  |
| Spolu |  |  |  |  |  |  |  |  |  |  |  |  |

Zodpovedná osoba: Tel. č / e-mail: Dátum:

Podpis:

1) Vzorec pre výpočet : I = E tab.1

2) Vzorec pre výpočet : T = ( J + K + L + M + N + O + P + R + S ) / I x 100

3) Vzorec pre výpočet : U = ( L + O + S ) / I x 100

Viacvrstvové kombinované materiály (VKM) sa zaraďujú do toho obalového materiálu, ktorý prevažuje; okrem VKM na báze lepenky, ktoré sa evidujú samostatne.

**OHLÁSENIE O NEOBALOVÝH VÝROBKOCH UVEDENÝCH NA TRH V SLOVENSKEJ REPUBLIKE A MIERE ZHODNOCOVANIA A RECYKLÁCIE ODPADOV Z NEOBALOVÝCH VÝROBKOV**

Tabuľka 1

|  |  |  |  |  |
| --- | --- | --- | --- | --- |
| Rok: | Hmotnosť | | | |
| Neobalový výrobok | Výroba  (t) | Dovoz (t) | Vývoz (t) | Uvedené na trh 1)  (t) |
|
| A | B | C | D | E |
| Sklo |  |  |  |  |
| Plasty |  |  |  |  |
| Papier a lepenka |  |  |  |  |
| VKM na báze lepenky |  |  |  |  |
| Spolu |  |  |  |  |

Poznámky:

1) Vzorec pre výpočet: **E = B + C – D** (za jednotlivé písmená sa dosadia hodnoty z príslušných stĺpcov podľa komodít samostatne).

Tabuľka 2

|  |  |  |  |  |  |  |
| --- | --- | --- | --- | --- | --- | --- |
| Rok: | Hmotnosť odpadov | | | | Dosiahnuté percento zhodnotenia(1) | Dosiahnuté percento recyklácie(2) |
| Zber odpadov (t) | Zhodnotenie | | Recyklácia (t) |
| Neobalový výrobok | Energetické (t) | Iné (t) | (%) | (%) |
| F | G | H | I | J | Z | R |
| Sklo |  |  |  |  |  |  |
| Plasty |  |  |  |  |  |  |
| Papier a lepenka |  |  |  |  |  |  |
| VKM na báze lepenky |  |  |  |  |  |  |
| Spolu |  |  |  |  |  |  |

VKM (viacvrstvové kombinované materiály)

Poznámky:

1) Vzorec pre výpočet : Z = (H+I+J) / G x 100

2) Vzorec pre výpočet : R = J / G x 100